OpenLLM-France/wikimedia huggingface dataset:
# Ekonomia eta Gizarte Kontseilua

Ekonomia eta Gizarte Kontseiluak (EGK) laguntza ematen dio NBEko Batzar Nagusiari lankidetza eta garapen ekonomikoa, soziala eta nazioartekoa sustatzeko. Nazio Batuen sistema osoko giza baliabideak eta finantza-baliabideak.
54 estatu kidek osatzen dute, eta bere helburua arazo ekonomiko eta sozialak aztertzea, gomendioak egitea eta arazo horien aurrean politikak proposatzea eta nazioarteko konferentziak deitzea da, besteak beste, proiektuak eta programak aurkezteko. EGK arduratzen da NBEko hamabost erakunde espezializatuen, hamar batzorde organikoen eta bost eskualde-batzordeen lana koordinatzeaz, baita bere eginkizunen ardura duten gobernuz kanpoko erakundeena ere; erakundearen hamaika funts eta programetatik txostenak jasotzen ditu, eta Nazio Batuen sistemari eta estatu kideei zuzendutako politika-gomendioak ematen ditu, adibidez, Emakumeari buruzko Munduko Konferentziaren txostenak. Ekonomia eta Gizarte Kontseiluaren jurisdikzioak eta botereak ematen dituen dokumentu ofiziala Nazio Batuen Gutuna da, X. kapituluan, bere agintaldia betetzeko, Ekonomia eta Gizarte Kontseiluak kontsulta egiten du akademia- eta enpresa-sektoreetako ordezkariekin eta erregistratutako gobernuz kanpoko 2100 erakunde baino gehiagorekin.

## Bildura aldia

Urtero, uztailean, Kontseiluak lau asteko saio substantiboak egingo ditu, urte bat New Yorken eta beste bat Genevan. Bilkura-aldiak goi-mailako saio batzuk hartzen ditu barne, non gobernu nazionaletako ministroek eta nazioarteko erakundeetako buruek eta beste goi-funtzionario batzuek mundu mailako garrantzia duen gai jakin batean jartzen duten arreta.

## Kideak

1965ean, Nazio Batuen Gutuna 61. artikuluan zuzendu zen, eta Ekonomia eta Gizarte Kontseiluko kideak 18tik 27ra eta, 1973an, 27tik 54ra gehitu ziren.
Gaur egun, EGK elkarteak 54 kide ditu, eta Batzar Nagusiak hiru urterako aukeratzen ditu.

## Ekonomia eta Gizarte Arazoetarako Mahaia

Urtero, urteko bilkura-aldi bakoitzaren hasieran, Kontseiluak mahaia aukeratzen du. Mahaiaren eginkizun nagusiak programa proposatzea, lan-programa bat egitea eta bilkura-aldia antolatzea dira, Nazio Batuen Idazkaritza Nagusiaren laguntzarekin.

## Eskualdeetako batzordeak

Haren lana errazteko, eskualdeko batzorde hauek sortu ditu EGKek:
* Asiarako eta Ozeano Barerako Ekonomia eta Gizarte Batzordea (CESPAP, 1947)
* Europarako Batzorde Ekonomikoa (CEPE, 1947).
* Latinoamerika eta Kariberako Ekonomia Batzordea (CEPAL, 1948)
* Afrikarako Batzorde Ekonomikoa (anduia, 1958).
* Mendebaldeko Asiarako Ekonomia eta Gizarte Batzordea (CESPAO, 1973)

## Erreferentziak

* ↑ Euskalterm: [Laburtzapenak Hiztegia] [2009] eta [Hiztegi Terminologikoa] [2004]

## Kanpo estekak

* Datuak: Q170075
* Multimedia: United Nations Economic and Social Council / Q170075
# Ekonomia da, inozoa

"Ekonomia, inozoa" (ingelesez: The economy, stupid) James Carvillek 1992an sortutako esaldia da. Maiz aipatzen da telebistan Carvillek esan zuen moduan "Ekonomia da, inozoa." (ingelesez: It's the economy, stupid.). Carvile Bill Clintonen estrategia arduraduna zen 1992ko hauteskunde presidentzialetan George H. W. Bushen aurka. Bere esaldiaren helburua ez zen eztabaidetan erabiltzea, baizik eta kanpainako langileei eskaintzea, edukiak sortzerakoan zentra zitezen. Esaldiaren batera zeuden "Aldaketa vs. berriro ere berdina" (Change vs. more of the same) eta "Ez ahaztu osasun arreta" (Don't forget health care.).
Clintonen kanpainak arrakastaz erabili zuen AEBn zegoen errezesio ekonomikoa Bush boteretik kentzeko. 1991ko martxoan, Golkoko Gerrako lurreko kanpaina hasi eta gutxira, estatubatuarren %90ek babesten zuen Bushen lana. Hurrengo urtean estatubatuarren iritzia nabarmen aldatu zen, 1992ko abuztuan %64 bere aurka baitzegoen.

## Erreferentziak

* ↑ «Approval Highs and Lows - Behind the Numbers» web.archive.org 2008-10-12 (Noiz kontsultatua: 2024-02-19).

## Kanpo estekak

* Datuak: Q535446
* Multimedia: It's the economy, stupid / Q535446
# Ekonomia informal

Ekonomia informala edo ezkutuko ekonomia estatuaren kontrolpetik at egiten den jarduera ekonomikoa da. Ekonomia informala ez da sartzen estatistika ofizialetan, ez eta zirkuitu fiskaletan ere, protagonistak (herritarrak, enpresaburuak, langileak) eta emaitza (produkzioa, kostuak, irabaziak) ez direlako aitortzen.
Ekonomia informalean sarturik daude bai legezkoak diren zenbait ekonomia jarduera (hala nola truke informala), bai ezkutuko ekonomia edo merkatu beltza izenez ezagunak diren legez kanpoko ekonomia jarduerak (hala nola droga trafikoa eta arma trafikoa).
Ekonomia informala garrantzi handikoa da edozein herrialdetan, batez ere langabezia-tasa altua duten herrialdeetan. Europan egin diren azterketetan kalkulatu da hala Espainiak nola Italiak barne produktu gordinaren % 20 dutela ezkutuko ekonomian, eta Greziak aldiz % 30.
Etorkinak, emakumeak eta haurrak dira ekonomia informalean aritzen diren langileen ehuneko handiena. UNICEFek emandako datuen arabera, 246 milioi haurrek egiten du lana ezkutuko ekonomian; hiru laurdenek (171 milioi), arrisku egoeran.

## Ikus, gainera

* Merkatu beltz

## Kanpo estekak

* Datuak: Q944235
* Multimedia: Informal economy / Q944235
# Ekonomia eta Enpresa Zientzien Fakultatea (NUP)

Ekonomia eta Enpresa Zientzien Fakultatea Nafarroako Iruñea hiriburuan dagoen Nafarroako Unibertsitatearen fakultate bat da. Arrosadiako campuseko Gurbitzak eraikinean dago. Bertan, Ekonomia eta enpresen zientziak irakasten dira.
1989an sortua izan zen.

## Kanpo estekak

* NUPko Ekonomia eta Enpresa Zientzien Fakultatearen webgunea (Gaztelaniaz) (Ingelesez)
* Datuak: Q31188959
# Ekonomia eta Enpresa Zientzien Fakultatea (Nafarroako Unibertsitatea)

Ekonomia eta Enpresa Zientzien Fakultatea Nafarroako Iruñea hiriburuan eta Nafarroako Unibertsitatearen barnean dagoen fakultate bat da. Bertan, Ekonomia eta Enpresa Zientziak irakasten dira. 1987an sortua izan zen.
Ikastetxe hoke gaur egun bederatzi gradu edo titulu eskeintzen ditu, horietatik bost gaztelania eta ingelesez.

## Kanpo estekak

* Nafarroako Unibertsitatearen Ekonomia eta Enpresa Zientzien Fakultatearen webgunea (Gaztelaniaz) (Ingelesez)
* Datuak: Q5428945
* Multimedia: Facultad de Ciencias Económicas y Empresariales (Universidad de Navarra) / Q5428945
# Ekialdeko Turkestan

Ekialdeko Turkestan (uigurrez, Sherqiy Türkistan) —Uigurstan eta Uiguristan izenez ere ezaguna— Txinako Xinjiangen eta Asia erdialdearen ekialdeko muturrean dagoen Turkestan zatiari emandako izenetako bat da. Eremu honetan, nagusiki, uigurrak bizi dira (turkiar herriak). Marko Polo italiar esploratzaile ospetsuak Turkestan zeharkatu zuen 1272an.
Ekialdeko Turkestanen, turkiar kulturako herri eta hiririk garrantzitsuenetako batzuk daude, Kashgar, Khotan, Turfan, Yarkand, Ili (Ghulja), Kumul, Aqsu, Kucha eta Altay kasu.
Zenbait erakundek diote lurralde horien independentziaren aldeko mugimendu armatuek harremanak dituztela Ameriketako Estatu Batuetako gobernuarekin —zehazki, CIAren bidezko finantzaketa—, bai eta Pakistangoarekin ere —ISIren bidez—, gobernu horien lehiakide den Txina ezegonkortu eta banatzeko asmoz. Ustez finantzatutako erakundeak hauek dira: Islamiar Alderdi Erreformista, Ekialdeko Turkestango Nazio Batasunaren Aliantza, Uigurren Askapenerako Erakundea eta Erdialdeko Asiako Uigur Alderdi Jihadista.

## Ikus, gainera

* Uigurrak
* Turkestan
* Xinjiang

## Kanpo estekak

* Elkarrizketa Kaiser Abdurusul uigurrari, Argia aldizkarian.
* Datuak: Q840601
* Multimedia: East Turkestan / Q840601
# Ekialdeko Turkestango Lehen Errepublika

Ekialdeko Turkestango Lehen Errepublika Txinako Errepublikaren hego-mendebaldean kokatutako errepublika bat izan zen. 1933 eta 1934 urteen artean iraundu zuen. Kapitala Kashgarren zuela, onartu gabeko estatu estatusa izan zuen. Sortu zen lehen errepublika islamikoetako bat izan zen, baina laster desagertu zen, Txinako talde nagusiaren presio gogorragatik.
Independentzia lortzeko gudu batzuk izan ziren: Aksu, Sekes Tash, Kashgar, Toksun eta Yangi Hissar.
1944an, beste lurralde batzuk integratuz, herri errepublika izatera eta Sobietar Batasunaren estatu aliatu bezala integratzera pasa zen. Uigur etniaren gehiengoa zuen eta kazakhstandar zein han gutxiengoak.

## Gobernu-kabinetea

| Postua | Ministerioa |
| Presidentea | Khoja Niyaz |
| Lehen Ministroa | Sabit Damolla |
| Kanpo harremanen Ministroa | Muhammad Qasim Jan |
| Zuzenbide Ministroa | Sharif Qari |
| Barne Ministroa | Yunus Beg |
| Laguntza Ministroa | Abdullah Khan |
| Defentsa Ministroa | Mahmut Muhiti |
| Hezkuntza Ministroa | Abd al-Karim Khan Makhdum |
| Finantza Ministroa | Ali Akhund Bay |
| Erlijio-instituzioen Ministroa | Shams al-Din Turdi |
| Komertzio Ministroa | Sadiq Beg |
| Khotango Emirra | Nur Ahmadjan Bughra |
| Komunikazioen Ministroa | Abdullah Damullah |
| Batzar Nazionalaren Presidentea | Tahir Beg |
| Batzar Nazionalaren Idazkaria | Sufi Zada |

## Iruditegia

* Khotango Emirra Nur Ahmadjan Bughra (1933–1934)
* Khoja Niyaz Presidentea.
* Sabit Damolla, Lehen Ministroa.

## Erreferentziak

* ↑ https://el-nue.fandom.com/es/wiki/Turkestán_Oriental
* ↑ Forbes 1986, 256 orr. .

## Kanpo estekak

* Datuak: Q986665
* Multimedia: First East Turkestan Republic / Q986665
# Ekialdeko Siberiako itsasoa

Ekialdeko Siberiako itsasoa (errusieraz: Восто́чно-Сиби́рское мо́ре, translit.: Vostotxno-Sibirskoje more) Ozeano Artikoko bazterreko itsasoa da. Mendebaldean Laptev itsasoa du, ekialdean Txuktxien itsasoa eta hegoaldean Siberiako itsasertza. 987.000 kilometro koadroko eremua hartzen du. Portu nagusia Errusiako Pevek da. Munduko itsasorik ezezagunetakoa da.

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q163434
* Multimedia: East Siberian Sea / Q163434
# Ekialdeko Sierra Madre

    Artikulu hau Mexiko ipar-ekialdeko mendikateari buruzkoa da; beste esanahietarako, ikus «Sierra Madre (argipena)».
Ekialdeko Sierra Madre (gaztelaniaz: Sierra Madre Oriental) Mexiko ekialdeko mendikatea da, Texasko hego-mendebaldetik Veracruzeko Cofre de Perote ingururaino luzatzen dena; bertan Zeharkako Sumendi-ardatzarekin bat egiten du. 1.300 kilometro da luze, ipar-mendebaldetik hego-ekialdera.

## Geografia

Ekialdeko Sierra Madre Rio Granderen hegoaldetik Veracruz estaturaino luzatzen da, Mexikoko golkoaren paraleloan, AEBetako Texas eta Mexikoko Coahuila, Nuevo León, Tamaulipas, San Luis Potosí, Hidalgo, Puebla eta Tlaxcala zeharkatuz. Veracruzen Zeharkako Sumendi-ardatzarekin elkartzen da. 1.300 kilometroko luzera dauka, eta batez besteko zabalera 50 kilometrokoa da.
Itsas jatorriko harkaitz sedimentarioen tolesduraren ondorioz sortu zen mendikate hau, eozenoko laramidar orogenian . Zutabe litologikoak 3.000 metroko sendoera hartzen du. Kretazeoko harkaitz sedimentarioak dira sendoenak, eta akuiferoak sortzen dituzte euren unitate karstifikatuetan. Cerro San Rafael, Cerro el Morro, Cerro el Potosí eta Sierra de la Marta dira tontorrik garaienak, guztiak 3.700 metro ingurukoak; Coahuila estatuan dagoen Cerro San Rafael da bakartuena eta prominentzia handiena daukana.
Landaretza eta fauna dibertsitate handia dago, eta espezie asko endemikoak dira. Texas hego-mendebaldeko Chisos Mountains eta Big Bend parke nazionaleko landare eta animaliak Mexikoko aldean daudenen oso antzekoak dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017/11/12 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (2012-05-25). 170. araua: Amerikako toponimia. .
* ↑ Velázquez Aguirre, Luis; Ordaz Ayala, Anselmo, Provincias Hidrogeológicas de México, boletinsgm.igeolcu.unam.mx

## Kanpo estekak

* Datuak: Q144040
* Multimedia: Sierra Madre Oriental / Q144040
# Ekialdeko Sussex

Ekialdeko Sussex (ingelesez East Sussex) Ingalaterrako konderria da, Erresuma Batuan. Mugakide hauek ditu: Kent, Surrey eta West Sussex. Hegoaldean Mantxako kanala dago.
Sussex antzinako erreinua bitan zatitu zen: mendebaldea eta ekialdea. Konderriaren hiriburua Lewes du. East Sussexek hiru barruti dauzka: Brighton, Eastbourne eta Hastings.

## Pertsonaia ezagunak

* Steve Ovett (1955-), atleta.

## Kanpo estekak

* Datuak: Q23293
* Multimedia: East Sussex / Q23293
# Ekialdeko Renfrewshire

Ekialdeko Renfrewshire (ingelesez: East Renfrewshire, Eskoziako gaeleraz: Siorrachd Rinn Friù an Ear, eskozieraz: Aest Renfrewshire) Eskoziako 32 eremu administratiboetako bat da. 2012ko erroldaren arabera 91.030 biztanle ditu. Hiriburua Giffnock da baina hiri handiena Newton Mearns.

## Mugakideak

Iparraldeko Ayrshire, Ekialdeko Ayrshire, Renfrewshire, Hegoaldeko Lanarkshire eta Glasgow Hiriarekin mugatzen du.

## Politika

20 zinegotzi aukeratzen dira. Hona hemen 2012ko hauteskundetako emaitzak:
| Alderdi politikoa | Zinegotziak |
| Eskoziako Laboristak | 8 |
| Alderdi Kontserbadorea | 6 |
| Eskoziako Alderdi Nazionala | 4 |
| Alderdi Independientea | 2 |

## Herriak
### Herri handienak

* Newton Mearns / Baile Ùr na Maoirne (24.234 biztanle)
* Barrhead / Ceann a' Bhàrra (17.443 biz.)
* Giffnock / Giofnag (hiriburua, 16.178 biz.)
* Clarkston / Baile Chlarc (9.371 biz.)

### Herri guztiak

* Barrhead
* Busby
* Clarkston
* Crookfur
* Giffnock
* Neilston
* Nether Kirkton
* Netherlee
* Netherplace
* Newton Mearns
* Thornliebank
* Uplawmoor
* Waterfoot
* Woodfarm

## Ondasun nabarmenak

* Newton Mearns.
* Giffnock.
* Barrheadeko eliza.
* Greenbank House.
* Caldwell dorrea.
* Mearns gaztelua.
* Whiteleeko haize errotak.
* Black Loch aintzira.
* Rouken Glen urjauzia.
* Paisaia.

## Kanpo estekak

* Ekialdeko Renfrewshireko Kontseiluaren webgunea
* Datuak: Q211925
* Multimedia: East Renfrewshire / Q211925
# Ekialdeko Sepik

Ekialdeko Sepik (ingelesez: East Sepik) Papua Ginea Berriko 22 probintzietako bat da, Momase eskualdean dagoena. 43.426 kilometro koadroko eremua du, eta 2011n 450.530 biztanle zituen. Hiriburua Wewak da.

## Kanpo estekak

* Datuak: Q690880
* Multimedia: East Sepik Province (Papua New Guinea) / Q690880
# Ekialdeko Timorko bandera

Ekialdeko Timorko bandera :
| Erabilera | |
| Proportzioa | 1:2 |
| Erabakia | 2002 |
| Koloreak | Gorria Beltza Horia Zuria |
Ekialdeko Timorko bandera 2002an onartua izan zen eta 1975an erabiltzen zen bera da. Atzekalde gorri baten gainean, bi hiruki isoszele (horia bata, beltza bestea) gainjartzen dira. Triangelu beltzaren barruan bost puntako izar zuri bat agertzen da.
Ekialdeko Timorreko konstituzioaren arabera, banderaren osagaiek hauxe irudikatzen dute:
* atzealde gorria: "askapen nazionala lortzeko borroka"
* hiruki horia: "kolonialismoaren aztarnak Ekialdeko Timorko historian"
* hiruki beltza: "gainditu behar den iluntasuna"
* izar (edo "gidatzen duen argia") zuriak "bakea" irudikatzen du.

## Kanpo estekak

* Datuak: Q30768
* Multimedia: National flag of East Timor / Q30768
# Egutegi elektroniko

Egutegi elektroniko bat erabiltzaileei bulego tresna desberdinen bertsio elektronikoak erabiltzen ahalbidetzen dien konputazio programa da, besteren artean egutegia, agenda,direktorio telefonikoa eta kontaktuen zerrenda. Tresna hauek denboraren kudeaketarako programek eskaintzen dituzten ezaugarrien hedapena dira, hala nola idazmahaiarentzako pakete osagarriak eta bulegoetarako sistema zentral automatizatuak.
Gailu hauek egiaztatzen dute, era automatikoan, talde bateko kideen egutegi elektronikoa, denboraren leihoak irekitzen dituzte, bilerentzat ordutegi alternatiboak proposatzen dituzte, juntak programatzen dituzte eta posta elektronikoaren bidez hitzorduak sortu eta partaideei abisatzen/gogorarazten diete.
Moeta honetako programarik sinpleena Unixeko cal komandoa da, soilik urteko edo hilabeteko egutegia aurkezten duena.

## Trukaketa

Linean dauden programa ezberdinen arteko egutegi elektronikoen elkar trukaketa Google Calendar edo Windows Live Calendario bezalako programen bidez egiten da.
Programa lokalak (Adibidez Mozilla Thunderbird, Microsoft Outlook edo Vista's Calendar programentzako Lightning hedapena) lehen instantzian berariazko erabiltzaile bati aplikatzen zaizkie, honek bere agenda propioa maneia dezan. Beharrezkoa bada, trukaketa interneteko zerbitzari baten bidez ere egin daiteke.
Erabiltzaile baten profila sareko unitate partekatu batera esportatzea baimentzen duten programentzat,Mozilla Sunbird bezala, bi gertaera aldi berean agendaren fitxategiaren bi data desberdinetan idazteko arazoa file locking sistema bat aplikatzean konpontzen da, agendaren fitxategian aldi berean erabiltzaile bakar bat sartuko dela ahalbidetzen duena.
Trukaketak ere erabiltzaileen artean datak sinkronizatzeko balio dezake.

## Adibideak

* (Ingelesez) Group-Office
* (Ingelesez) Calendarscope
* Contactizer Mac OS X-en
* (Ingelesez) ContactOffice
* (Ingelesez) The Calendar Planner
* Google Calendar (gazteleraz)
* iCal
* Invue
* Microsoft Exchange (gazteleraz)
* Microsoft Outlook (gazteleraz)
* Mozilla Sunbird
* Netscape Communicator (gazteleraz)
* Now Up-to-date & Contact
* Novell Groupwise
* Peoplecube
* Teamwork ( Softwarea)
* Windows Live Calendario (gazteleraz)
* Windows Live Mail (gazteleraz)

## Ikus gainera

* Citadel/UX

## Kanpo estekak

* Datuak: Q2933820
* Multimedia: Calendaring software / Q2933820
# Egurra Ta Kitto

Egurra Ta Kitto 2008an Azpeitian sorturiko ska rock musika taldea da.

## Ibilbidea

2008ko udan sortu zen taldea da. Azpeitiko lokal txiki batean ensaiatzen hasi eta hilabete batzuetan lokalean kantuak sortzen aritu ondoren 2008ko abenduan eman zuten lehen kontzertua. Euskaraz abesten dute hainbat gairen inguruan: Euskal Herriaren zapalkuntza egoera, presoak, tortura, festak, euskera, parranda, maitasuna, sexua, hipokresia...
2010eko martxoan urola-kostako presoen aldeko martxarako "Pausoz Pauso" abestiaz gain beste 6 kanta grabatu zituzten Ondarroako Santos Records estudioan eta "Argituko du" izeneko diska kaleratu zuten. Kontzertu ugari eman ondoren, diska berria prestatzeko denbora bat hartu zuten eta 2011ko martxoan estudiora sartu ziren, "Lurrikara" izeneko lan berria grabatzera. Hurrengo diskoa Zuentzat! izan zen.
2015ean Aritz eta Garik taldea utzi zuten eta hauen ordez Iker eta Julen sartu ziren. Talde honek beste diska bat ere atera zuen,Gure ordua hemen ska doinuak ahaztu gabe apur bat punk-rock aldera jo zuten.
2018an 10 urte izeneko disko berezia kaleratu zuen taldeak, 10 kanta berri eta 8 abesti zahar bergrabatu zituztelarik.
Taldeak 350 kontzertuko langa gainditu du, Euskal Herriko txoko ugaritan joz eta kanpoan ere hainbat kontzertu emanez.

## Taldekideak

* Iker Vela, abeslaria
* Julen Arrieta, baxua
* Orhantza Alegria, gitarra
* Aitor Letamendia, tronboia
* Iñaki Berastegi, tronpeta
* Iñaki Bastida, bateria

## Diskografia

* Argituko du (2010)
* Lurrikara (2011)
* Zuentzat! (2013, Mauka)
* Egurra ta kitto (2015, autoekoiztua)
* Gure ordua (2016, Mauka)
* 10 Urte (2018)

## Erreferentziak

* ↑ Zuentzat!. (Noiz kontsultatua: 2017-11-09).
* ↑ Egurra ta Kitto. (Noiz kontsultatua: 2017-11-09).
* ↑ Gure ordua. (Noiz kontsultatua: 2017-11-09).

## Kanpo estekak

* Datuak: Q12256556
# Egutegi budista

Egutegi budista Sri Lankan, Myanmarren, Laosen, Thailandian eta Birmanian erabiltzen duten egutegia da, K.a. 543an Buda jaio zenean hasten dena.
Budista gehienek urteberria otsailaren 3an ospatu arren, tibetarrek otsailaren 18an eta beste batzuk apirilaren 2an ospatzen zuten. Budaren jaiotza eta heriotza, berriz, egun berean ospatzen dute, otsailaren 15ean eta maiatzaren 13an hurrenez hurren.

## Kanpo estekak

* Datuak: Q370752
* Multimedia: Buddhist Era / Q370752
# Egurrezko hanka

Egurrezko hanka giza-zango osoa edo zati bat ordezkatzen duten soin atal artifiziala edo protesia da. Literaturan, askotan, egurrezko hanka piraten irudiarekin lotu izan da. Izenak berak dioenez, zurez egina izaten zen; gaur egun, ordea, beste material batzuekin egiten dira eta, eskuarki, artikulatuak dira.

## Pertsonaia historikoak

Asko dira historikoki horrelako protesiak erabili dituzten pertsonak. Hona hemen batzuk:
* François Le Clerc (~1554), nabigatzailea.
* Cornelius Jol, (1597-1641), nabigatzailea eta amirala.
* Peter Stuyvesant (1612-1672), herbeheretarra, Amsterdam Berriaren zuzendari orokorra.
* Blas de Lezo (1687-1741), almirantea.
* Józef Sowiński (1777–1831), XIX. mendeko general poloniarra.
* Alberto Chmielowski (1846-1916), erlijioso poloniarra.

## Fikziozko egurrezko hankadunak

* Pete (Disney), Disneyko egurrezko hankadun pertsonaiarik zaharrena.
* Ahab kapitaina, Moby-Dick liburuaren protagonista.
* Silas Wegg, Charles Dickensen pertsonaia.
* Alastor Mad-Eye Moody, Harry Potteren unibertsoaren pertsonaia.
* Barbossa kapitainak Pirates of the Caribbean film-saileko pertsonaia.
* John Silver Luzea, Robert Louis Stevensonen Altxor uhartearen "gaiztoa" ospetsua. Ez zuen benetako egurrezko hanka, makulu bat baizik.

## Trenbideak

Trenbideetan lehen zura oso erabilia izaten zen. Badira bi ibilbide Egurrezko Hanka izenez ezagutzen direnak:
* Fulton Chain Railroad, zureko errailak direla eta Pegleg izenarekin ezagutzen da.
* Bradford and Foster Brook Railway, Pegleg izenez ezaguna, bere egurrezko piloteak direla eta.

## Kanpo-estekak

* Datuak: Q614339
* Multimedia: Wooden legs / Q614339
# Egurtegi

Egurtegi Aralarko mendilerroan dagoen mendi bat da. Malloaren barnean dagoen arren, ez da bere ardatz nagusian aurkitzen, baizik eta malloaren mendebaldeko aurpegian, Arritzagako labarraren gainean, Beoin mendiaren mendebaldean. Beoinengandik, 1278 metroko garaierara dagoen lepo batek banatzen du. Tontorra, Urkute edo Urgoiti izeneko mendiarekin nahas daiteke, Aldaonen mendebaldeko bizkarra eratzen duena. Izan ere, maparen batean, mendi hau, Urgoiti bezala izendatua dago. Tontorrak, bere hegoaldeko aurpegian dolina handi bat du.

## Kanpo estekak

* Datuak: Q12256558
# Egurtzao (ibaia)

Egurtzao edo Egurzanos Euskal Herriko ibai bat da, Nafarroa Garaia lurraldean kokatuta. 13,3 kilometro luzerarekin, Urraulgoitin Aldaxur mendiko magalean jaiotzen da, 943 metroko altueran, eta Zaraitzu ibaian isurtzatzen da, Nabaskoze almiranterriko Aizpurgi kontzejuan, 541 metroko altueran.
Ibilbidean zehar, 42 kilometro koadroko arroko urak jasotzen ditu.
Bere ibilbidean, Urraulgoiti eta Zaraitzu ibarren zati batek zeharkatzen ditu.

## Ibilbidea
### Ibaiadarrak

* Adoaingo erreka (ezkerraldea)
* Zelaigañeko erreka (eskuinaldea)
* Beloritzeko erreka (ezkerraldea)

## Oharrak

* ↑ /eɣ̞úɾt͡s̺à.o/ ahoskatua (laguntza) Azentua: zorrotza bigarren eta kamutsa hirugarren silaban
* ↑ /eɣ̞úɾs̺anòs/ ahoskatua (laguntza) Azentua: zorrotza bigarren eta kamutsa azken silaban

## Erreferentziak

* «Nafarroako Datu Espazialen Azpiegitura» idena.navarra.es (Noiz kontsultatua: 2021-10-29).
* ↑ Euskaltzaindia: 166. araua: Euskal Herriko ibaiak.

## Ikus, gainera

* Zaraitzu
* Nafarroa Garaiko ibaiak
* Euskal Herriko ibaiak

## Kanpo estekak

* Datuak: Q95615015
# Dockland (Hanburgo)

Dockland, alemanez: Das Dockland, Alemaniako Hanburgo hirian dagoen bulego eraikin bat da, Elba ibaiaren bazterrean eta Altona-Altstadt auzoan.
* Datuak: Q1233751
* Multimedia: Dockland, Hamburg / Q1233751
# Docidoceras

Docidoceras ongi ezagunak diren ammonite izeneko zefalopodoen artean genero fosil bat da. Jurasikoan bizi ziren., hau da, orain dela 200 milioi urtetik 145 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).
* ↑ (Ingelesez) The Paleobiology Database. (Noiz kontsultatua: 2010-02-14).

## Kanpo estekak

* Datuak: Q5287174
# Dock Junction (Georgia)

Dock Junction Ameriketako Estatu Batuetako erroldak esleitutako leku bat da. Glynn konderrian dago, Georgia (AEB) estatuan. 8.266 biztanle ditu, 27,399326 kilometro koadroko azaleran banatuta.

## Ikus, gainera

* Glynn konderria

## Kanpo estekak

* Datuak: Q2668503
# Dochia

Dochia Errumaniako udalerri bat da, Neamț konderrian. biztanle ditu, kilometro koadroko azaleran banatuta.

## Herriak

Udalerrian honako herriak daude:

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q2627025